Wir, ✳ Fridrich, von gots gnaden Roͤmischer kùnig, alle zitt ein merer des riches, ✳ ✳ und wir,
Lùpolt,✳ Alb̄r₎, ✳ Heinrich und Otte, gebruͦder, ✳ ✳ von den selben gnaden hˀtzogen ze Oͤsterich und Styre, hˀren
ze Chrain, uf der Marich und ze Portenowe, gravē ze Kiburg und ze Habspurg und lantgraven in
Elsazzen, ✳ verjehen ✳ und tuͦn chunt mit disem prief ✳ allen den, die in ansehent, lesent oder hoͤrent lesen, ✳ dz
wir got und unsˀ vrowen und allen heiligen ze lobe und eren, ✳ und ouch durch unsˀs lieben hˀren un̄ vatˀs,
kùnig Albrechtes, und unsˀ lieben froͧwen un̄ muͦter,
chuͤngin
Elizabeten, ✳ sele, und unsˀ und aller unsˀ vordern selen
ze haile ✳ und ze trost, ✳ dz clostˀ datz Kùnigesveld, ✳ Sant Claren ordens, ✳ gege gelegen in Costentzˀ bistum, unsˀ
stiftunge ✳ und unsˀ lieben froͧwen und muͦter, der vorgenantē, stiftung ist, ✳ di auch da erwelt hat zeligen, ✳
gentzlichen in unsˀn schirme un̄ unsˀ genade genomē haben, ✳ und vrien ✳ ez also und geben in daz recht, ✳ das
wir noch dehainˀ unser erben noch unsˀ nachomē ✳ oder unsˀ verwesˀ ✳ oder amptman ✳ oder richtˀ ✳ dehein stùre
oder fuͤre ✳ odˀ nahtselde ✳ oder deheinˀ slacht ungelt nemen sullen uf dez vorgenāten clostˀs leuten noch guͦten,
das ez nu hat ✳ odˀ hernacht recht und redelichen gewinnē mag. ✳ es sol ouch uf dez vorgenantē closters guͦt ✳ dehain richtˀ gewalt noch gericht haben, ✳ und swas sache uf dem selben guͦt uf erstent, ✳ die sùlen ✳ dez closters
phleger hoͤren ✳ und richten, ane allein di sache, di an den tot get, ✳ die sol der lantrichter ✳ richten, ✳ odˀ swen dez landes
hˀre dar zuͦ schaffet, ze richten ✳ gen dem schuldigen, gegen sinen libe un̄ nit gegen sinē guͦt, ✳ und sol dez schuldigen guͦt dem clostˀ gevallen ✳ nach recht. ✳ si sullen ouch alles dez, ✳ dez si zuͦ dem closter bedurfen, ✳ furē in
unsˀm lande ✳ und in unser gebiete ✳ ane zolle ✳ und ane alles ungelt. ✳ wir geben in ouch dz recht, in welicher
unsˀ stat ✳ si dez closters guͤt fuͤrent ✳ oder ze behalten gebent, dz si man si dz lazze in und uss fuͤren ✳ ane alles
ungelt ✳ und ane allen irresal. ✳ wir geben in ouch dz recht, ✳ dz si uf der Ar einen vischer haben sullen ✳ und uf dˀ
Reùse einen ✳ ane allen irresal. ✳ wer abˀ, dz die vischer baide uf den vorgenantē wasser einem mit ein ander
vischeten, ✳ dar an sol si niemen irren. ✳ es ist ouch unser willen, dz von dem closter ein wagen ✳ in unser
hoͤltzˀ ge, wēne si sin bedurfen. ✳ wir geben in ouch den chirichen satz ✳ datz Stoͧffen, mit allem dem nùtz
und recht, als wir gehabt haben, ✳ also dz dez vorgenantē clostˀs aͤptissinne und di samnunge ✳ von des
vorgenantē chirichensatz nùtz und ouch von dem hove ze Rinvelden, ✳ den unsˀn lieben vroͧw und muͦtˀ
umb ir beraitschaft gechoufet hat, ✳ sechs priestˀ Minˀ Bruͦder ordens ✳ da von haben sullen. ✳ swēne in dˀ
chirchensatz ✳ von den chorhˀren ze Chostentz gelediget ✳ und geewiget wirt, ✳ so sùllen si fùrbas ✳ di sechs priestˀ
ewiclichen haben ✳ und sullen denn ir notdurft an allen dingen vˀziehen, ✳ als vˀre vier und ✳ zweinzig march
geltes hˀren gùlt nach des landes gewonheit gelāgen mag. ✳ ✳ ouch wellen wir dz, ✳ dz die Minner Bruͦdˀ
mit denn selben vrowen ✳ und mit ires closters guͦt ✳ nit ze schaffen haben ✳ noch deheinē gewalt ✳ dar-
ùber haben, ✳ won als vil, ob di aͤptissinne ✳ und der convent der bruͦdˀ rates bedurfen, ✳ dz si danne den
vrowen raten ✳ dz beste, ✳ dz si kunnen und wizzen, sust sol des closters geschaͤfte und ordenunge, weltliches
geschaeftes un̄zergennichliches guͦttes gantzlich und gar sten inder aͤptissinne ✳ und dez conventes gewalt,
ane allen irresal. ✳ wir wellen ouch, ✳ dz die vorgenantē vroͧwen ✳ weder gaistlich ✳ noch weltlich gest
enphahen, ✳ es si Minerbruͦdˀ ✳ odˀ Predier odˀ welicher lay ordens begeben leute si sien. ✳ und ze einer vesten
und stetten ewichait diser sache und diser stifte, so haben wir, chùnnig Friderich, hˀtzog Leupolt und
hˀtzog Hainrich, disen prief ✳ fùr ùns und fùr unser vorgenāten pruͤder, ✳ herzog Alb̄r₎ und hˀtzog Otten,
versigelt mit unsˀn hangenden ingsigeln. ✳ wan wir, hˀtzog Albrecht und hertzog Otto, nit insigel haben,
da von genuͤget uns wol mit unser pruͤder ingesigeln. ✳ der prief ist geben ze Baden, an dem
dunrstag vor sant Anthonien tag, ✳ do man zalt von Christes gepurt drewzehen hundert jar, dar
nach in dem ein und zweinzigsten jar, ✳ ✳ unsers, chùnig Frideriches, ✳ riches indem sibenden jar. ✳